# data[].attributes.body
Náš interiér :-)

# data[].attributes.body
Naša materská škola je situovaná v strede našej čarokrásnej dedinky – v Hybiach. Aj keď je areál školského dvora menší, deti majú dostatok priestoru na realizáciu rôznych aktivít, či už pohybových alebo bádateľských. Okrem toho máme z neho úžasný výhľad na náš majestátny Kriváň. Okolie školského dvora skrášľujú ovocné stromy, ktoré sú vďačným objektom našich jesenných aktivít. Či je to aktivita DEŇ JABLKA alebo aj pozorovanie premeny jablone počas všetkých štyroch ročných období.

# data[].attributes.body
Materská škola pod Kriváňom je domovom LIENOK A MRAVČEKOV. Toto je naša 1. trieda - lienkovská. Je domovom našich 3-4 ročných detičiek – LIENOK. Trieda je vybavená novým nábytkom a množstvom hračiek a didaktických pomôcok. Podnetné prostredie im ponúka dostatočné množstvo aktivít na rozvíjanie celej osobnosti. Aj keď najviac sa naučia prostredníctvom hry a vlastnými skúsenosťami. Na výzdobe triedy sa spolupodieľajú so svojimi pani učiteľkami.

# data[].attributes.body
Ako je možné vidieť, v 2. triede to dýcha detskými výtvormi. Nachádzame sa v MRAVČEKOVSKEJ TRIEDE plnej usilovných predškolákov. Jeseň máme v plnom prúde, a preto aj naša výzdoba je farebná jesenná. Deti veľmi rady tvoria, maľujú a to sa odráža aj na ich výtvoroch. Všetky 3 pani učiteľky sa snažíme rozvíjať dieťa po každej stránke. Ponúkame im rôznorodé aktivity rešpektujúc ich osobnosť.